open-index/open-wikipedia-markdown huggingface dataset:
Robert Carver

**Robert Carver** (også *Carvor*, *Arnot*; ) var ein skotsk kannik (*canon regular*) og komponist av kristen heilag musikk under renessansen.

Carver er rekna som den største skotske komponisten på 1500-talet. Han er best kjend for polyfonisk kormusikk. Det er bevart fem messer og to motettar etter han. Verka som heilt sikkert kan tilskrivast han står i *Carver Choirbook,* som no er ved National Library of Scotland.

## Kjende komposisjonar
Følgjande verk er tillagde Robert Carver i *Carver Choirbook*:

* *Dum sacrum mysterium*. Messe for ti stemmer.
* *L'homme armé*. Messe for fire stemmer.
* *Pater Creator omnium*. Messe for fire stemmer.
* *Fera pessima*. Messe for fem stemmer.
* Messe utan namn for seks stemmer.
* *O bone Jesu*. Motett for nitten stemmer.
* *Gaude flore virginali*. Motett for fem stemmer.

Ei messe utan namn for tre stemmer i *Carver Choirbook* og ei messe, *Cantate Domino* for seks stemmer i Dowglas/Fischar partbooks blir vanlegvis tillagde Carver. Nokre tillegg også Carver messa *Felix namque* for seks stemmer, som også er i Dowglas/Fischar partbooks.

## Carver i kulturen
Verk av Carver blir framleis framført i dag. Carver var påverka av komponistar frå Kontinental-Europa, og musikken som er att etter han skil seg mykje frå den til samtidige komponistar både i Skottland og England. Han hadde ein rikt ornamentert stil som mest av alt minner om musikken i *Eton Choirbook*.

Carver var emne for eit høyrespel på BBC Radio i 1991, *Carver* av John Purser, som vann ein Giles Cooper-pris det året.

## Kjelder


**Denne artikkelen bygger på «[[:en:Robert Carver (composer)|Robert Carver (composer)]]» frå ,  den 7. november 2022.*  

## Bakgrunnsstoff

* 
* Free scores by Robert Carver in the Choral Public Domain Library (ChoralWiki)
* Digitised scores can be viewed through the Five Centuries of Scottish Music collection hosted by AHDS Performing Arts
* Classical.net
* The Carver Choirbook (registration needed)
Knut Kvale

**Knut Kvale** er ein norsk språkteknolog som har spesialisert seg på lydteknologi.

Kvale er sivilingeniør frå 1987 og har ein doktorgrad frå 1993 ved institutt for Teleteknikk, NTNU. Han har vore sentral i utviklinga av taleteknologi hos Telenor. Han har også vore aktiv i utforminga av norsk språkteknologi, m.a. som medlem av rådet i Språkbanken.

Kvale arbeider som seniorforskar ved avdeling for forsking og framtidsstudium ved Telenor og har vore professor II ved Universitetet i Oslo, institutt for medier og kommunikasjon og professor II i taleteknologi/signalbehandling ved Universitet i Stavanger 1999-2006.

## Bibliografi (utval)

* Kvale, Knut & Sell, Olav & Hodnebrog, Stig & Følstad, Asbjørn. (2020). Improving Conversations: Lessons Learnt from Manual Analysis of Chatbot Dialogues. 10.1007/978-3-030-39540-7_13.
* Kvale, Knut. (2014). Norsk språk i eit taleteknologisk perspektiv. Sprog i Norden. 9-23.

## Kjelder
Igunaq

**Igunaq** (inuktitut ᐃᒍᓇᖅ)  [iɣuˈnaq]), eller **kopalhen** (tsjuktsjisk копалгын, romanisert kopalgyn, IPA [kopaɬɣən]) er ein metode for mattilreiing i inuittisk, tsjuktsjisk, nenetsisk og evenkisk tradisjon. Han blir brukt for ulike typar kjøt, særleg frå kvalross og andre sjøpattedyr.  Kjøt og feitt frå dyr fanga om sommaren blir grave ned i bakken i stykke, og går gjennom ei fermentering om hausten og frys over vinteren. Neste år er det klart til å etast. Igunaq er rekna som ein delikatesse, og er ganske kostbart. Retten er likevel blitt mindre vanleg dei siste åra, etter at andre typar mat er blitt meir tilgjengeleg i arktiske område. Det følgjer også ein viss risiko ved retten. Feil tillaging kan føra til sjukdom og død gjennom botulisme.

## Kjelder

**Denne artikkelen bygger på «[[:en:Igunaq|Igunaq]]» frå ,  den 8. november 2022.*
Suaasat

**Suaasat** er ei tradisjonell grønlandsk suppe. Ho er tradisjonelt laga av selkjøt, men kan også lagast av kval, rein eller sjøfugl.

Suppa inneheld også ofte lauk og potet og er enkelt smaksett med salt, svart pepar og laurbær. Ho blir ofte tjukna med ris eller bygg som  har lege i blaut over natta slik at stiva lek ut i vatnet.

## Kjelder

* Harlan Walker. *Disappearing foods: studies in foods and dishes at risk : proceedings of the Oxford Symposium on Food and Cookery 1994*.  Proceedings of the Oxford Symposium on Food Series.  Prospect, 1995. ,  . Pg 89
**Denne artikkelen bygger på «[[:en:Suaasat|Suaasat]]» frå ,  den 8. november 2022.*
Tuva Hansen

**Tuva Hansen** () er ein norsk fotballspelar som spelar for Brann i Toppserien og for det norske landslaget.

## Klubbkarriere
### Klepp og Arna-Bjørnar (2013–2014)
Hansen byrja seniorkarrieren etter å ha kome til Klepp frå Bryne FK. Ho debuterte i Toppserien for Klepp i 2013. Ho spela for Arna-Bjørnar i 2014, då ho kom på lag med sin storesyster Hege Hansen.

### Klepp (2015–2020)
I november 2014 vart det kjent at både Tuva og systera Hege Hansen melde overgang tilbake til Klepp. I 2015 etablerte Tuva seg virkeleg som Toppserie-spelar, og ho vart nominert til Statoils Talentpris for 2015. Hun vaks fram som ein solid forsvarsspelar og vart etterkvart kaptein i klubben. I 2016 vart ho kåra til årets spelar i Klepp av Jærbladet og etter sesongen takka ho nei til eit kontraktstilbod frå LSK Kvinner.  I 2018 var ho med å ta ein sterk andreplass og sølv i Toppserien med Klepp, etterfølgde av bronseplass i 2019.

### Sandviken/Brann (2021– )
I november 2020 annonserte Sandviken at dei hadde signert Hansen og lagvenninna Elisabeth Terland frå Klepp. Hansen vart raskt ein leiar i laget og fekk kapteinsbindet i sin fyrste sesong i klubben. Sesongen vart ein stor opptur og 7. november 2021 sikra Sandviken seriegullet og sende samstundes den tidlegare klubben til Hansen Klepp ned i 1. divisjon i 8-0-sigeren. Ho vart av Sportskollektivet.no kåra til årets spelar i Toppserien same år.

## Landslagskarriere
Hansen har landskampar for J15, J16, J17, J19, U23 og A-landslaget.

Hansen vart teken ut til det norske A-landslaget for fyrste gang i november 2016. Debuten fekk hun 19 år gammel i 0-3 tapet mot Spania under Algarve Cup i mars 2017.

Hansen vart teken ut i troppen til EM i Nederland 2017. Ho vart også teken ut i troppen til EM i England 2022.

## Merittar
**Med Sandviken**
* Toppserien: 2021

**Med Brann**
* Toppserien: 2022
* Noregsmeisterskapen: 2022

## Privatliv
Hansen har saman med hunden sin Vilja fått mykje merksemd i sosiale medium. Per juni 2022 har dei over 1,1 millionar følgjarar på TikTok, og 138 000 på Instagram.

Hansen er dotter av tidlegare fotballspelar Hugo Hansen, og lillesyster til Cato Hansen og Hege Hansen som også har spela fotball på toppnivå. Tuva og Hege har også spela ein kamp saman på A-landslaget. Den fyrste kampen Tuva spela for landslaget, var også den siste Hege spela.

## Kjelder

**Denne artikkelen bygger på «[[:nb:Tuva Hansen|Tuva Hansen]]» frå ,  den 8. november 2022.*
Elisabeth Terland

**Elisabeth Terland** () er ein norsk fotballspelar som spelar for den engelske klubben Brighton & Hove Albion og det norske landslaget.

## Klubbkarriere
Terland byrja karrieren sin i Nærbø Idrettslag før ho som 13-åring gjekk til Bryne Fotballklubb. Der spela ho med aldersbestemte guttelag og fekk også nokre kampar for kvinnelaget i 3. divisjon. Ho var allereie på dette tidspunktet sett på som eit av landets største talentar i sin årsklasse.

#### Klepp (2017–2020)
Etter å ha hospitert fast med laget over lengre tid vart det i desember 2016 kjent at Terland hadde signert for Klepp. 15 år gammal debuterte ho i Toppserien, 17. april 2017, då hun starta i serieopninga mot LSK Kvinner. I 2018 var ho med å ta ein sterk andreplass og sølv i Toppserien med Klepp. Terland spela fast for Klepp i Toppserien, var sentral på juniorlaget samstundes som ho var fast inventar for dei norske juniorlandslaga. Det enda med at ho i april 2019 pådrog seg ein belastingsskade som sette ho ut av spel i flere månader. Terland kom tilbake på banen på hausten og var med å sikre bronse til Klepp. I ei kåring i *[[Aftenposten]]* vart ho i 2019 kåra til det største talentet på kvinnesiden i norsk fotball.

#### Sandviken/Brann (2021–2022)
I november 2020 annonserte Sandviken at dei hadde signert Terland og lagvenninna Tuva Hansen frå Klepp. Der var ho med å ta den fyrste seriemeisterskapen til klubben i Toppserien 2021. I januar 2022 vart ho plukka ut på UEFAs liste over ti kvinnelege fotballspelarar å sjå opp for i 2022. Ho vart historisk 20. mars 2022, då ho i serieopningna mot Røa scora det fyrste offisielle målet til Brann Kvinner nokosinne.

#### Brighton & Hove Albion (2022–)
1. august 2022 vart det kjent at Terland hadde skrive under ein toårskontrakt med Brighton i Women's Super League.

## Landslagskarriere
Terland har landskampar for J15, J16, J17, J19 og det norske A-landslaget.

I sin fyrste landskamp med J15-landslaget mot Sverige i 2016 viste Terland seg fram med to målgjevande.

Terland var med i den norske troppen til U19-EM i Skottland 2019.

I oktober 2019 vart Terland teken ut på A-landslaget for fyrste gang. Debuten kom 8. april 2021 mot Belgia då ho kom inn for Amalie Eikeland. Ho vart teken ut i den norske troppen til EM i England 2022.

## Kjelder

**Denne artikkelen bygger på «[[:nb:Elisabeth Terland|Elisabeth Terland]]» frå ,  den 8. november 2022.*
Nafta

**Nafta** er ei gruppe av flytande hydrokarbon som opptrer som mellomprodukt ved raffinering med kokepunkt frå 70 til 140 ℃, som kan koma frå råolje eller frå kol og andre kjelder.

Nafta blir brukt som halvfabrikat for å produsera ein høgoktan bensinkomponent ved bruk av den katalytiske reformingsprosessen. Nafta blir òg brukt i petrokjemisk industri for å produsera olefin i krakkerar og i kjemisk industri for løysemiddel, til reingjeringsføremål.

Nafta blir også brukt som nemning på eit anna stoff, dietyleter.

## Kjelder

**Denne artikkelen bygger på «[[:nb:Nafta|Nafta]]» frå ,  den 8. november 2022.*
Mitiarjuk Nappaaluk

**Mitiarjuk Attasie Nappaaluk** CM () var ein kanadisk inuittisk forfattar. Ho er best kjend for *Sanaaq*, ein av dei fyrste romanane skrivne på inuktitut. Boka blei skriven før, men gjeven ut etter Markoosie Patsauq si *Harpoon of the Hunter*.

## Liv
Nappaaluk blei fødd i 1931 i nærleiken av Kangiqsujuaq nord i Quebec. Ho byrja fyrst formell utdanning då ho var tjue. Tidleg på 1950-talet byrja ho å skriva på *Sanaaq* då ein misjonær frå Oblatfedrane som var i området ba henne skriva nokre setningar på inuktitut så han kunne læra språket. Romanen blei skriven med inuktitut-stavingsskrift. Han blei fyrst gjeven ut i 1984, men fekk raskt ei viktig kulturell stilling blant inuittar i heile det kanadiske Arktis. Det blei gjeve ut ei fransk omsetjing av romanen i 2002 og ei engelsk omsetjing i 2014.

Nappaaluk omsette også den katolske bøneboka til inuktitut, og skreiv fleire bøker om tradisjonelt språk og kultur for bruk i inuittskular. Ho var med på Inuktitut Language Commission i Nunavik og var ein konsulent ved Kativik School Board. Ho var gift med Naalak Nappaaluk, som også var ein kjend forkjempar for inuittiske kulturtradisjonar.

## Prisar og utmerkingar
Ho blei utnemnd til Member of the Order of Canada i 2004. Ho vann også ein National Aboriginal Achievement-pris, og mottok ein æresgrad frå McGill University.

## Kjelder

**Denne artikkelen bygger på «[[:en:Mitiarjuk Nappaaluk|Mitiarjuk Nappaaluk]]» frå ,  den 8. november 2022.*
Celin Bizet Dønnum

**Celin Bizet Dønnum** () er ein norsk fotballspelar frå Frogner i Viken, som spelar for Manchester United og det norske landslaget.

## Klubbkarriere
### Tidleg karriere
Dønnum byrja å spele fotball for Frogner Idrettslag, før ho som 14-åring melde overgang til . Ho spela aldersbestemte kampar i klubben, i tillegg til ni kampar for A-laget i 2. divisjon under 2016-sesongen.

### Vålerenga (2017–2021)
Før 2017-sesongen signerte Dønnum for Vålerenga Kvinner. Berre 15 år gammal debuterte ho for Vålerenga i Toppserien. Ho vart raskt ein favoritt blant supportarane med sin leikande spelestil og teknikk. Ho var berre 16 år gammal da ho var på banen i sin fyrste cupfinale for Vålerenga mot Avaldsnes i 2017. 

Sommaren 2019 var Dønnum på eit kort låneopphald i Grei i 1. divisjon, før ho returnerte til Vålerenga.

I 2020 var Dønnum med å vinne det fyrste serie- og cupgullet til Vålerenga. Ho vart nominert til årets gjennombrot i Toppserien same sesong. Blant supportarane til Vålerenga fekk ho kallenamnet «Cubafoten». Etter fire og eit halvt år i Vålerenga var ho sommaren 2021 klår for å ta det neste steget i karrieren.

### Paris Saint-Germain (2021–2022)
I juli 2021 signerte Bizet Dønnum for den regjerande franske seriemeisteren Paris Saint-Germain. Ho fekk lite speletid i sin fyrste sesong med berre seks seriekampar for Paris Saint-Germain.

### Tottenham Hotspur (2022–2024)
I august 2022 vart det kjent at Bizet Dønnum hadde signert for Tottenham Hotspur i engelske Women's Super League.

### Manchester United (2024–)
I september 2024 signerte Bizet Dønnum for Manchester United.

## Landslagskarriere
Bizet Dønnum har kampar for J16, J17, J19, U23 og det norske A-landslaget.

Bizet Dønnum spela i U19 EM i Skottland 2019.

Bizet Dønnum debuterte for det norske A-landslaget i november 2021 mot Armenia, i same kamp scora ho sitt fyrste A-landslagsmål. Ho hadde eit imponerqnde målsnitt på landslaget med fire scoringar, i løpet av 322 minutter fordelt på sine fem fyrste landskampar. Ho vart teken ut i den norske landslagstroppen til EM i England 2022.

## Merittar
### Med Vålerenga
* Toppserien: 2020
* Noregsmeisterskapen: 2020

## Privatliv
Bizet Dønnum har cubansk mor og faren hennar er tidlegare -spelar Kjell Gunnar Ildhusøy.

Bizet Dønnum er saman med fotballspelaren Aron Dønnum, og under ein fotballkamp fridde Dønnum til Ildhusøy. Ho sa ja, og paret vart trulova. I juni 2025 gifta paret seg i Varenna i Italia. Ho endra etternamnet sitt til Bizet Dønnum.

## Kjelder

**Denne artikkelen bygger på «[[:nb:Celin Bizet Ildhusøy|Celin Bizet Ildhusøy]]» frå ,  den 8. november 2022.*
Markoosie Patsauq

**Markoosie Patsauq** () var ein kanadisk inuittisk forfattar frå Inukjuak i Nunavik nord i Quebec. Han er best kjend for *Harpoon of the Hunter* (ᐊᖑᓇᓱᑦᑎᐅᑉ ᓇᐅᒃᑯᑎᖓ), den fyrste romanen på inuktitut til å bli utgjeven. Romanen blei skriven etter, men gjeven ut før (1970), enn Mitiarjuk Nappaaluk sin *Sanaaq*.
## Liv og virke
Patsauq blei fødd nær Inukjuak i Quebec. Familien hans var ein av dei som blei tvangsflytta til Resolute i Nortdvestterritoria under High Arctic relocation-programmet i 1953. Han gjekk seinare på high school i Yellowknife.

Patsauq skreiv oppvekstromanen *Harpoon of the Hunter* i 1969 medan han verka som flygar (den fyrste inuittiske flygaren i Canada), medan han sat vêrfast. Han brukte stoff han hadde høyrd og spurt seg fram til frå familiemedlemmar og eldre i lokalsamfunnet sitt. Forteljinga kom ut som framhaldsroman i det inuittiske bladet *Inuttituut*, og blei gjeven ut i ei engelsk omsetjing utført av Patsauq i 1970. Den engelske utgåva blei omsett til ukrainsk og gjeven ut i 1974 av forlaget Veselka. Ho blei også omsett til dansk og tysk. Det kom ut ei fransk omsetjing i 2013, og omsetjingar til hindi og marathi i 2015. Det er sidan gjort forsøk på å laga nye omsetjingar frå den opphavleg inuktitut-teksten. 

Patsauq skreiv også noveller og sakprosa, men ingen av dei andre verka hans blei så godt kjende som *Harpoon of the Hunter*.

Han døydde i mars 2020 i heimen sin i Inukjuak.

## Kjelder

**Denne artikkelen bygger på «[[:en:Markoosie Patsauq|Markoosie Patsauq]]» frå ,  den 8. november 2022.*  

## Bakgrunnsstoff

* Exile in childhood: one man's memoir by Markoosie Patsauq in Nunatsiaq News
** Part 1
** Part 2
** Part 3
** Part 4
* Manuskriptet til *Harpoon of the Hunter* (Harpoon of the Hunter collection, R11775) ved Library and Archives Canada
Tobias Lindholm

**Tobias Lindholm** () er ein dansk filmregissør og manuskriptforfattar. Han er utdanna frå Den Danske Filmskole i 2007. Han er kjend for samarbeid med Michael Noer og Thomas Vinterberg.

## Filmografi

* 2021: *Smaken av sult* (manus saman med Christoffer Boe)
* 2020: *Et glass til* (manus saman med Thomas Vinterberg)
* 2016: *Kollektivet* (manus saman med Thomas Vinterberg)
* 2015: *Krigen* (manus og regi)
* 2015: *9. april* (manus)
* 2013: *Den 25. timen* (manus saman med Jonas T. Bengtsson og Søren Kragh-Jacobsen)
* 2012: *Jakten*  (manus saman med Thomas Vinterberg)
* 2012: *Kapringen* (manus og regi)
* 2010: *R* (regi saman med Michael Noer, manus saman med Michael Noer)
* 2010: *Submarino* (manus saman med Thomas Vinterberg)

## Bakgrunnsstoff

* Tobias Lindholm i IMDb.
Sunniva Skoglund

**Sunniva Skoglund** () er ein norsk fotballspelar frå Porsgrunn, som er keeper for Stabæk.

## Klubbkarriere
### Tidleg karriere
Skoglund spela aldersbestemt fotball i Eidanger, før ho gjekk til Urædd i forkant av 2017-sesongen. Same år vart ho lånt ut til Nanset, der ho fekk speletid i 2. divisjon. Som 16-åring var ho i 2018 keeper for Urædd i 1. divisjon, ein sesong som enda med nedrykk. Før 2019-sesongen gjekk ho til Snøgg der ho fortsatte å stå fast i 1. divisjon.

### Stabæk (2020–)
I desember 2019 vart det kjent at Skoglund hadde signert for Stabæk, som nettopp hadde rykt ned frå Toppserien. Dimed vart ho erstattaren til keeperlegenda Ingrid Hjelmseth som la opp. Skoglund var med å rykkje opp med Stabæk i sin fyrste sesong, og i mai 2021 debuterte ho i Toppserien.

## Landslagskarriere
Skoglund har landskampar for J15, J16, J18, J19 og U23-landslaget til Noreg. I februar 2022 vart ho teken ut på det norske A-landslaget for fyrste gang i troppen til Algarve Cup. 

Skoglund vart teken ut i den norske troppen til EM i 2022 som ein av tre keeperar; der var ho den yngste spelaren i troppen.

Skoglund debuterte for A-landslaget i oktober 2022, i ein privatlandskamp mot Brasil på Ullevaal Stadion.

## Kjelder

**Denne artikkelen bygger på «[[:nb:Sunniva Skoglund|Sunniva Skoglund]]» frå ,  den 8. november 2022.*
Thea Bjelde

**Thea Bjelde** () er ein norsk fotballspelar som spelar for Vålerenga.

## Klubbkarriere
### Tidleg karriere
Bjelde byrja karrieren i Sogndal, der ho blant anna gjorde seg merka som einaste jente på G14-laget på Norway Cup i 2014. Vårsesongen 2016 spela ho for Kaupanger i 2. divisjon. 

### Arna-Bjørnar (2016–2021)
Som 16-åring vart Bjelde henta til Arna-Bjørnar i Toppserien. I 2018 kom gjennombrotet då Bjelde hadde ein fantastisk sesong, og var ei viktig brikke i laget som tok bronse i Toppserien. Ho vart kåra til årets spelar i Arna-Bjørnar, og nominert til årets gjennombrot i Toppserien.

Tidleg i 2019 pådrog ho seg ein krossbandskade som sette ho ut av spel frå fotballen i eitt år. Etter å ha komme tilbake frå skaden slo ho sterkt tilbake året etter, og vart løna med å bli teke ut på A-landslaget for fyrste gang. Ho vart også kåra til årets spelar i Arna-Bjørnar i 2020. Som 21-åring vart ho utnemnd til kaptein i Arna-Bjørnar.

### Vålerenga (2021–)
18. juli 2021 vart det kjent at Bjelde hadde signert for Vålerenga. Med Vålerenga var ho med å vinne cupmeisterskapen i sin fyrste sesong, og ho vart kåra til banens beste i cupfinalen mot Sandviken.

## Landslagskarriere
Bjelde har landskampar for J15, J16, J17, J19, U23 og A-landslaget til Noreg.

Bjelde vart teken ut på det norske A-landslaget for fyrste gong i oktober 2020.

Etter eit forfall i den norske troppen, vart Bjelde innkalla til laget som skulle til EM i England 2022.

Bjelde debuterte for A-landslaget den 7. oktober 2022, i ein privatlandskamp mot Brasil på Ullevaal Stadion.

## Kjelder

**Denne artikkelen bygger på «[[:nb:Thea Bjelde|Thea Bjelde]]» frå ,  den 8. november 2022.*
Amalie Eikeland

**Amalie Vevle Eikeland** () er ein norsk fotballspelar som spelar for Reading og det norske landslaget.

## Klubbfotball
Eikeland debuterte i Toppserien for Arna-Bjørnar allereie som 15-åring. Trass i for sin unge alder etablerte ho seg raskt i eit sterkt Arna-Bjørnar, og i 2012-sesongen scora ho 11 seriemål i en sesong som enda med bronse til Arna-Bjørnar. Eikeland vart tildelt Statoils talentpris for september i 2013, og i 2014 vart ho av Bergensavisen kåra til Hordalands nest største idrettstalent. Eikeland og Arna-Bjørnar tok bronse i Toppserien også i 2013, 2014 og 2018.

Etter mange år i Arna-Bjørnar, signerte Eikeland kontrakt med Sandviken før 2019-sesongen. I august 2019 vart ho henta til Reading FC i Women's Super League, den øvste divisjonen i England. I 2021 forlengde ho kontrakten med Reading. Ho vart i 2022 kåra til både «årets spelar» og «spelaranes årets spelar» i Reading.

## Landslagsfotball
Eikeland har landskampar for J15, J16, J17, J19, U23 og det norske A-landslaget.

Eikeland vart teken ut på det norske A-landslaget for fyrste gang i september 2016, saman med lagvenne i Arna-Bjørnar Vilde Bøe Risa. Eikeland debuterte for A-landslaget i en kamp mot Israel den 19. september 2016. 

Eikeland var ein del av den norske troppen under VM i Frankrike i 2019. Ho vart også teken ut til EM i England 2022.

## Kjelder

**Denne artikkelen bygger på «[[:nb:Amalie Eikeland|Amalie Eikeland]]» frå ,  den 8. november 2022.*
Synne Skinnes Hansen

**Synne Skinnes Hansen** () er ein norsk fotballspelar som spelar for Rosenborg og det norske landslaget.

Skinnes Hansen er opphavleg frå Hvittingfoss. Ho spela for Eik-Tønsberg i 2. divisjon i 2012 før ho gjekk til Røa i Toppserien same år. Etter fire og eit halvt år i Røa, gjekk hun til LSK Kvinner før 2017-sesongen. I LSK Kvinner var ho med å vinne Toppserien tre år på rad frå 2017 til 2019. 

Før 2020-sesongen gjekk Skinnes Hansen til svenske Linköping. Der var ho i halvtanna år før det i august 2021 vart kjent at ho hadde signert for Rosenborg.

Skinnes Hansen vart teken ut på det norske A-landslaget for fyrste gong i oktober 2015. Debuten fikk hun 15. september 2016 da ho vart bytta inn for Caroline Graham Hansen mot Kasakhstan. Ho var ein del av den norske troppen til VM i Frankrike 2019 og til EM i England 2022

## Kjelder

**Denne artikkelen bygger på «[[:nb:Synne Skinnes Hansen|Synne Skinnes Hansen]]» frå , den 9. november 2022.*
Aurora Mikalsen

**Aurora Mikalsen** () er ein norsk fotballspelar som spelar for Brann.

## Klubbkarriere
Mikalsen byrja karrieren i Clausenengen i heimbyen Kristiansund. I 2012 gjekk ho til Arna-Bjørnar. I Bergensklubben vart det hovudsakleg speletid for andrelaget i 2. divisjon. I 2015 vende ho tilbake til Clausenengen; der veksla ho mellom å spele for kvinnelaget i 2. divisjon, og med guttar på G19-laget. Før 2016-sesongen vart ho henta til Kolbotn i Toppserien.

I Kolbotn vart Mikalsen etterkvart fyrstekeeper og gjorde det bra. Då Manchester United var i Oslo for å spele treningskamp mot Vålerenga i juli 2019, trente Mikalsen med laget. I september 2019 vart det kjent at ho hadde signert for Manchester United. Ho fekk berre ein ligacupkamp for klubben før ho forlet klubben etter eitt år då kontrakten gjekk ut. 

I juli 2020 signerte Mikalsen for Tottenham. Etter ein sesong i Tottenham gjekk ho til Sandviken i juli 2021. Same sesong som ho kom til Sandviken var ho med å vinne den fyrste seriemeisterskapen til klubben, før klubben vart til SK Brann Kvinner før 2022-sesongen.

## Landslagskarriere
Mikalsen har aldersbestemte landskampar for J15, J16, J17, J19, og U23.

I februar 2018 vart Mikalsen teken ut på det norske A-landslaget for fyrste gong.

Den 16. februar 2022 debuterte Mikalsen for A-landslaget mot Portugal under Algarve Cup. Ho vart same år teken ut i den norske landslagstroppen til EM i England 2022.

## Kjelder

**Denne artikkelen bygger på «[[:nb:Aurora Mikalsen|Aurora Mikalsen]]» frå ,  den 9. november 2022.*
Theresa Eslund

**Theresa Eslund** (fødd **Theresa Nielsen** ) er ein dansk tidlegare fotballspelar.

## Spelarkarriere
Nielsen var med å vinne den danske Elitedivisionen med Brøndby ei rekkje gongar. I 2012 vart ho kåra til årets kvinnelege fotballspelar i Danmark.

Før 2017-sesongen signerte Nielsen for Vålerenga i Toppserien. Ho vart i 2017 rangert som nr. 52 på lista over dei 200 beste kvinnelege fotballspelarane i verda av *The Offside Rule*, ein podcast av *[[The Guardian]]*. Ho spela totalt 26 kampar og scora to mål for Vålerenga i 2017-sesongen, og var med på å spele laget til cupfinale.

I januar 2018 signerte Nielsen for amerikanske Seattle Reign FC. I november 2019 vart det kjent at Eslund vende tilbake til Brøndby.

I mai 2021 kunngjorde Eslund at ho la opp som fotballspelar.

Eslund spela 133 kampar for det danske A-landslaget, og scora fem mål. I EM 2017 scora ho målet som sende Danmark til semifinale etter å ha slege Tyskland 2–1. Danmark tok til slutt sølv i meisterskapen.

## Privatliv
Eslund gifta seg i 2018, og i 2019 bytta ho etternamn frå Nielsen til Eslund.

## Kjelder

**Denne artikkelen bygger på «[[:nb:Theresa Eslund|Theresa Eslund]]» frå ,  den 9. november 2022.*
Øldrink

**Øldrink** eller **øl-cocktail** er ein drink laga av øl blanda med brennevin eller andre alkoholhaldige drikkar.
Slike drinkar er kjende frå 1800-talet, som black velvet, av mørk stout blanda med champagne, som ein skal ha funne opp under viktoriatida for å visa sorg då prins Alberts døydde. På 2010-talet kom avanserte cocktailar med øl og andre ingrediensar på mote.

## Døme
*Boilermaker – Mild ale blanda med brown ale frå flaske (Storbritannia). Den amerikanske versjonen er eit glas øl med ein shot whiskey.

*Michelada, øldrink frå Mexico der øl blir blanda med tomatjuice, lime og chilisaus, liknande drinken bloody Mary.
*Shandy eller radler, øl blanda med limonade, sitrusbrus, ingefærøl eller fruktjuice, t.d. frå grapefruit.
*Somaek – øl blanda med koreansk risbrennevin, soju 

## Kjelder

**Denne artikkelen bygger på «[[:en:Beer cocktail|Beer cocktail]]» frå , og «[[:sv:Öldrink|Öldrink]]» frå  den 9. november 2022.*  

## Bakgrunnsstoff

*Øl-drinker ved aperitif.no
Ţuică

**Ţuică** (òg stava tuica, tzuika, tsuika, tsuica, eller **tzuica**) er eit tradisjonelt rumensk brennevin med 45-60 % alkoholinnhald (vanlegvis 52 %). Rumensk sprit blir ofte laga av frukt, og tuică er det offisielle namnet når han blir laga med plomme. Når ein har brukt anna frukt bruker ein i staden ordet rachiu eller rachie.

Drikken blir tradisjonelt servert før kvart måltid, og er òg eit innslag i mange rumenske høgtider.

## Kjelder

**Denne artikkelen bygger på «[[:sv:Ţuică|Ţuică]]» frå ,  den 9. november 2022.*
Verdsmeisterskapen i roing 2017

**Verdsmeisterskapen i roing 2017** vart avvikla i Sarasota i Florida i USA dagane frå 24. september til 1. oktober. Menn tevla i 13 i ulike båtklassar og kvinner i 9.

Norske Kristoffer Brun vann bronsemedaljen i singlesculler i lettvektsklassa.

## Menn
### Singlesculler





### Dobbeltsculler





### Toar utan styrmann





### Toar med styrmann





### Dobbeltfirar





### Firar utan styrmann





### Åttar





### Lettvekt singlesculler





### Lettvekt dobbeltsculler





### Lettvekt, toar utan styrmann





### Lettvekt dobbeltfirar





### Lettvekt, firar utan styrmann





## Kjelder

**Denne artikkelen bygger på «[[:en:2017 World Rowing Championships|2017 World Rowing Championships]]» frå ,  den 9. november 2022.*
Ingrid Moe Wold

**Ingrid Moe Wold** () er en norsk tidlegare fotballspelar frå Kapp på Østre Toten. Ho er utdanna fysioterapeut.

## Karriere
Moe Wold har vore på det norske landslaget i samtlege år sidan ho i 2006 debuterte i troppen mot Nederland på det norske U17-laget.

Moe Wold spela sin fyrste kamp for  i 2009. Då klubben i 2014 spela sin 100. kamp i Toppserien, så hadde Moe Wold spela samtlege kampar, og enda til slutt med klubbrekorden 195 seriekampar på rad, frå 5. april 2010 til 21. september 2018. I sesongane 2010 til 2019 spela ho til saman 268 kampar for LSK og scora 36 mål. Ho vart gong på gong kåra til «årets spelar» i klubben. Før LSK spela ho i Team Strømmen, Gjøvik og Kapp.

I 2019 leia Moe Wold, som kaptein, laget sitt til cupsiger over Vålerenga med 5-1, og tok med det «dobbelen» for femte gong. 

Frå januar til juli 2020 spela Moe Wold for den spanske klubben Madrid CFF. Sommaren 2020 signerte ho ein toårskontrakt med den engelske klubben Everton LFC. 

Moe Wold annonserte at ho kom til å leggje opp som fotballspelar sommaren 2021.

## Merittar
;LSK Kvinner
*Seriemeister: 2012, 2014, 2015, 2016, 2017, 2018 og 2019
*Cupmeister: 2014, 2015, 2016, 2018 og 2019

## Referansar

**Denne artikkelen bygger på «[[:nb:Ingrid Moe Wold|Ingrid Moe Wold]]» frå ,  den 9. november 2022.*
Sophie Román Haug

**Sophie Román Haug** () er ein norsk fotballspelar som spelar for Roma i Serie A.

## Klubbkarriere
Etter å ha spela for Kløfta Idrettslag, gjekk Román Haug til LSK Kvinner i 2015. Ho var sterkt delaktig i at LSK Kvinner vann serie- og cupgull i 2018, blant anna med 14 seriemål. Året etter vart det berre eitt mål i serien, før ho vart toppskårar for LSK Kvinner i 2020 med åtte scoringar. Ho vart i 2021 teken ut på årets lag i Toppserien av NTB, etter ni mål på 15 seriekampar.

I desember 2021 vart det kjent at LSK Kvinner hadde avslege to bod på Román Haug frå den italienske klubben Roma. Agenten var frustert over manglande fornuft og samarbeidsvilje hos romeriksklubben som kravde ein høg sum for Román Haug. Ho sjølv uttala at «Eg er skuffa over at LSK ikkje vil gje meg moglegheita til å kunne drive med fotball på heltid. Men eg forheld meg til kontrakten og overlet det til klubbane å kome til semje om kva som skjer vidare».

Klubbane vart til slutt samde og i januar 2022 signerte Román Haug for Roma, og vart det dyraste salet frå LSK Kvinner nokonsinne.

## Landslagskarriere
Román Haug har landskampar for J15, J16, J17, J19, U23 og det norske A-landslaget.

Román Haug scora mål for J19-landslaget under U19-EM i fotball for kvinner 2018.

Román Haug vart teken ut på det norske A-landslaget for fyrste gang i 2018. I 2022 vart ho teken ut til landslagstroppen til EM i England, trass i at ho enno ikkje hadde fått sin debut på A-landslaget. I juni kom debuten, da ho vart bytta inn for Ada Hegerberg i ein privatlandskamp mot Danmark i forkant av europamesiterskapen.

Román Haug scora sine tre fyrste A-landslagsmål i VM-kvalifiseringskampen heime mot Albania, den 6. september 2022.

## Kjelder

**Denne artikkelen bygger på «[[:nb:Sophie Román Haug|Sophie Román Haug]]» frå ,  den 9. november 2022.*
Anna Jøsendal

**Anna Langås Jøsendal** () er ein norsk fotballspelar som spelar for Rosenborg.

## Klubbkarriere
### Avaldsnes (2017–2021)
Etter å ha spela aldersbestemt fotball i Odda Fotballklubb, signerte Jøsendal for Avaldsnes i juli 2017. Ho debuterte i Toppserien i heimekampen mot Grand Bodø i august 2017. Same haust var ho med å vinne cupgull med Avaldsnes; ho vart bytta inn mot slutten av cupfinalen mot Vålerenga. I oktober 2018 signerte ho sin fyrste proffkontrakt med klubben. Både i 2019 og 2020 var ho plaga med flere skadeavbrekk, noko som hindra ho med å få den kontinuiteten ho ønskte. Sommaren 2020 fornya hun kontrakten med Avaldsnes ut 2021-sesongen.

### Rosenborg (2022–)
I august 2021 vart det kjent at Jøsendal hadde signert for Rosenborg frå 1. januar 2022.

## Landslagskarriere
Jøsendal har landskampar for J15, J16, J17, J19, U23 og A-landslaget til Noreg.

Ho spela for det norske J19-landslaget under U19-EM i Skottland 2019.

I august 2021 vart ho teken ut på det norske A-landslaget for fyrste gong. Neste gong ho vart teken ut i landslagstroppen var då ho som ei av dei største overraskingane vart teken ut til EM i England 2022. I juni 2022 fekk ho debuten på A-landslaget i ein privatlandskamp mot New Zealand på Ullevaal Stadion i forkant av europameisterskapen.

## Kjelder

**Denne artikkelen bygger på «[[:nb:Anna Jøsendal|Anna Jøsendal]]» frå ,  den 9. november 2022.*
Anna-Lisa Kumoji

**Anna-Lisa Kumoji** () er ein norsk songar, skodespelar, stemmeskodespelar og musikalartist. Ho har spela i fleire musikaloppsetjingar, blant anna *The Book of Mormon*, *Flashdance* og *West Side Story* i tillegg til tv-seriar som *[[Farfar (TV-serie)|Farfar]]* og *[[Familien Lykke]]*. I 2019 deltok ho i Melodi Grand Prix med låten «Holla». Kumoji har sidan delteke i tv-program som *[[Beat for beat]], [[Idrettsgallaen]], [[Senkveld]], [[Kvelden før kvelden]], All Together Now og [[Stjernekamp]].* Ho har også lagt norsk stemme på figurar i to Disney-filmar og to Netflix-filmar.

## Bakgrunn
Kumoji har røter frå Ghana og Bodø og er oppvaksen på Borgen i Asker. Per 2022 bur ho i Drammen. Ho er storesystera til Beatrice Akuvi Hosen Kumordzie, som også er musikar under artistnamnet Akuvi.

Kumoji gjekk på musikklinja på Steinerskolen i Bærum, og gjekk deretter eit år på musikallinja på Seljord Folkehøgskule (2009–2010). Frå 2011 til 2013 gjekk ho på Bårdar Akademiet i Oslo. 

## Karriere
Etter utdanninga har ho jobba som profesjonell songar, stemmeskodespelar og musikalartist. Blant oppsetjingane ho har spela i er *[[The Book of Mormon]]* på Det Ny Teater i København og *[[Flashdance]]* og *West Side Story* på Chateau Neuf i Oslo. Ho har også den norske stemmen til figuren «Bulda» i Disney-filmen *[[Frozen|Frost]],* «Plumette» i *[[2017-filmen Beauty and the Beast|Skjønnheten og udyret]]* og «Louisa» i *[[Filmen Encanto|Encanto]].*

Kumoji er soulrock-songar, men syng også innanfor sjangrane jazz, storband, gospel, funk og pop. I mars 2019 deltok ho i Melodi Grand Prix 2019 med songen «Holla», skriven av Ashley Hicklin, Jeroen Swinnen og Maria Broberg. I Melodi Grand Prix gjekk ho vidare til gullfinalen og enda til slutt på en fjerdeplass.

I 2022 var Kumoji blant finalistane i Melodi Grand Prix med låten «Queen Bees», som er skriven av Olli Äkräs, Alan Roy Scott, Elsbeth Rehder og Anna-Lisa Kumoji. Songen var produsert av Äkräs. Ho gjekk ikkje videre frå første runde.

## Kjelder

**Denne artikkelen bygger på «[[:nb:Anna-Lisa Kumoji|Anna-Lisa Kumoji]]» frå ,  den 10. november 2022.*
Valerij Berkov (red.): Russisk-norsk ordbok

**Russisk-norsk ordbok** ~ **Russko-norvezskij slovarʼ** er ei stor ordbok frå russisk til norsk. Ordboka står i den sovjetiske leksikografiske tradisjonen og er ei av dei beste ordbøkene mellom norsk og noko anna språk.

## Utgåver

Den første utgåva av ordboka kom ut i Sovjetunionen i 1989 og var redigert av Valerij Berkov.

Andre utgåve kom ut i Russland i 2001 og i Noreg i 2003. Denne andre utgåva var eit resultat av eit samarbeid med Slavisk institutt ved Universitetet i Oslo, og vart redigert av Valerij Berkov,  Siri Sverdrup Lunden og Terje Mathiassen. Den norske utgåva kom ut på Universitetsforlaget.

Dette samarbeidet resulterte også i ei like stor og god norsk-russisk ordbok.

## Litteratur

* Liberman, Anatoly 1990: Review of Valerij P. Berkov, Russko-norvezskij slovarʼ/Russisk-norsk ordbok. i *SS*. 62 s. 230-231.
Raylee

**Raylee Charlotte Kristiansen** () er ein norsk songar, dansar og skodespelar frå Tromøy i Arendal. Ho er kjend frå fleire tv-program, blant anna *[[Stjernekamp]]*, *[[Skal vi danse]]* og Melodi Grand Prix.

## Bakgrunn
Kristiansen er oppvaksen på Tromøy utanfor Arendal og vart kjend som barnestjerna «Lotta». Ho vart kjend med songen «Hvem eier», som er sett over 1,2 millionar gongar på YouTube. Som elleveåring hadde ho si fyrste store rolle, da ho spela hovudrolla i ei oppsetjing av ''Annie'' i Oslo hausten 2008.

Kristiansen vann LOS Fondets drøymekonkurranse i Kristiansand Dyrepark i  2008 og brukte premien på 100&nbsp;000 kroner til å gje ut musikkalbumet *Min egen stil*, i samarbeid med Ronny Janssen i hans studio Snakehips 15. juni 2009. Dette førte til platekontrakt med Sony Music Entertainment. 27. mai 2011 gav Kristiansen ut sitt andre album, *Bevis at du tør*, på plateselskapet MTG Music. I 2017 gav ho ut sin fyrste eigenskrivne låt, «Love Me».

Kristiansen har delteke i fleire tv-program. Hausten 2014 deltok hun i den tredje sesongen av *[[Stjernekamp]]* på NRK1. Våren etter deltok ho i Melodi Grand Prix med låten «Louder», og same år song ho årets BlimE!-låt «Dilla på». Hausten 2016 enda ho på tredjeplass i den tolvte sesongen av *[[Skal vi danse]]* på TV 2. I 2020 deltok ho i Melodi Grand Prix på ny, med låten «Wild». Ho enda til slutt på ein tredjeplass i finalen, og «Wild» nådde ein 24. plass på VG-lista.

I 2021 deltok Kristiansen på ny i Melodi Grand Prix, med songen «Hero». I 2021 var ho deltakar i gameshowet *[[Fangene på fortet]].* 

## Diskografi
### Album
* 2009 – *Min egen stil*
* 2011 – *Bevis at du tør*

### Singlar
* 2009 – «Rundt og rundt»
* 2013 – «Get Ya Heels On»
* 2014 – «We Make it Burn»
* 2014 – «Back to Now»
* 2014 – «Wish for You»
* 2015 – «Louder»
* 2016 – «Falling Awake»
* 2016 – «Bare vi»
* 2017 – «Love Me»
* 2020 – «Wild»
* 2020 – «Unspoken»
* 2021 – «Hero»
* 2026 – «Where Did Your Friend Go?»

## Kjelder

**Denne artikkelen bygger på «[[:nb:Raylee|Raylee]]» frå ,  den 10. november 2022.*  

## Bakgrunnsstoff
*
Akuvi

**Beatrice Akuvi Hosen Kumordzie** (), også kjend under artistnamnet **Akuvi**, er ein norsk songar og låtskrivar.

## Bakgrunn
Kumordzie har røter frå Ghana og er oppvaksen på Borgen i Asker, i ein musikalsk familie. Faren, Kofi Kumoji, er ein ghanesisk musikar, og systera Anna-Lisa Kumoji er artist og skodespelar. Gjennom faren vart ho tidleg introdusert for afrikansk musikk og rytmar, og etter kvart fekk hun interesse for amerikansk hiphop og R 'n 'B.

I byrjinga av 20-åra flytta Kumordzie til Cape Town i Sør-Afrika der ho eksperimenterte i ulike musikksjangrar saman med lokale musikarar. Sjølv skildrar ho musikken sin som «reggae-infuced neo-soul».

Akuvi gav ut sine fyrste singlar i 2019, og same år deltok ho i fleire tv-program som *[[Beat for Beat]]* (NRK) og *Expresso Morning Show* (SABC), i tillegg til festivalar som Oslo Afro Arts Festival i august 2019 og Bergen International Music Festival i oktober same året.

Akuvi var ein av finalistane i Melodi Grand Prix 2020 i Trondheim 15. februar. Der deltok ho med låten «Som du er».

## Diskografi
### EP-ar
* 2019 – *Unfinished Business*

### Singlar
* 2019 – «Free Me from Me»
* 2019 – «Obligations»
* 2020 – «Som du er»

## Referansar

**Denne artikkelen bygger på «[[:nb:Akuvi|Akuvi]]» frå ,  den 10. november 2022.*
Frank Gray

**Frank Gray**, fullt namn **Francis Tierney Gray**, () er ein skotsk tidlegare fotballspelar frå Glasgow. Han var i mange sesongar sideback i Leeds United og to år i Nottingham Forest. Med sistnemnde vann han europacupen i fotball 1980.

## Karriere
### Klubbspel
Gray fekk sin debut i Leeds-trøya i 1973. I sesongen 1973/74 deltok han i for få kampar til å vinne ligapokal då Leeds for andre gong gjekk til topps i ligaen. Derimot tok han plass på venstrebacken då Leeds møtte Bayern München i europacupfinalen 28. mai 1975, ein kamp som enda med Leeds-tap 0–2. I 1979, etter 193 ligakampar for Leeds United, vart han overført til Nottingham Forest. Her var han i 1980 med på å tape ligacupfinalen mot Wolverhampton, for så å vinne europacupfinalen mot Hamburger SV. Allereie i 1981 var Gary tilbake i Leeds-drakt. Etter den tid fylgde fire år med Leeds og så like lenge i Sunderland AFC, to klubbar som sleit i 2. og 3. divisjon. Gray la opp i 1992.

### Landslagsspel
Gray deltok i perioden frå april 1976 til juni 1983 i 32 av kampane til Skottlands landslag. Han fekk ikkje plass i troppen til VM i fotball 1978. Hans einaste landslagsmål kom på straffespark då Skottland vann 2–1 over Nederland den 23. mars 1982.

### Merittar
*Vinnar av Europacupen: 1980 for Nottingham Forest
*Finalist i Europacupen: 1975 for Leeds United
*Finalist i cupvinnarcupen: 1973 for Leeds United
*Finalist i ligacupen: 1980 for Nottingham Forest

## Kjelder

*Frank Gray ved eu-football
**Denne artikkelen bygger på «[[:en:Frank Gray (footballer)|Frank Gray (footballer)]]» frå ,  den 10. november 2022.*
Mattis Hætta

**Mattis Hætta**, kjend som **Simona Máhtte** på nordsamisk, () var ein samisk songar, joikar og skodespelar. Han var aktiv under demonstrasjonane mot Alta-utbyggingen i 1979 og vart landskjend då han vann Melodi Grand Prix 1980 saman med Sverre Kjelsberg og songen «Sámiid ædnan». Songen vart nummer 16 av 19 i den internasjonale finalen same året. 

Han var utdanna lærar ved Alta lærerhøgskole frå 1983 til 1986, og var aktiv i kulturlivet i Kautokeino. Hætta hadde og engasjement innan pantomime og joik ved Lule Stassteater i Luleå.

Som skodespelar jobba Hætta mellom anna med Beaivváš Sámi Našunálateáhter og i tv-serien *Hjerterått* i 2013.

## Utgjevingar
* *[[Sámiid ædnan]]/Detsikavise* (MAI EP, 1980)
* *Låla* (MAI LP, 1981)
* *Samefolkets land* med Ole Ivars frå albumet *[[På cruise og tvers]]*

## Kjelder

**Denne artikkelen bygger på «[[:nb:Mattis Hætta|Mattis Hætta]]» frå ,  den 10. november 2022.*
Aina Borch

**Aina Borch** () har vore ordførar i Porsanger kommune i Finnmark sidan 2015. Ho vaks opp i Havøysund, men etter fullført lærarutdanning på Alta lærarskule i 1994, fór ho til Lakselv som lærar ved Lakselv barneskule.

Aina var lærar fram til år 2000, etter dette byrja ho som prosjektleiar for Ung Info og kulturkonsulent i kommunen. I 2004 vart ho dagleg leiar for Porsanger i vekst. Frå 2007 var ho fylkessekretær for Finnmark Arbeidarparti i eitt år. Deretter var ho rådmann i Måsøy kommune frå 2009 til våren 2012. Då kom ho tilbake til Lakselv som helse-og omsorgssjef og fungerande rådmann i Porsanger. Etter dette vikariatet vart ho på nytt fylkessekretær for Arbeidarpartiet eit år før ho fekk eit halvt års engasjement som dagleg leiar i Indre Finnmark Utviklingsselskap.

I 2005 etablerte Aina Borch sitt eige selskap Inspiranor. Dette dreiv ho i ti år til ho vart vald til ordførar i 2015

## Kjelder

**Denne artikkelen bygger på «[[:nb:Aina Borch|Aina Borch]]» frå ,  den 11. november 2022.*  
*** oppgav denne kjelda:*
* Aina Borchs profil på linkedin.com
Anton Dahl

**Anton Leier Dahl** () er ein norsk lokalpolitikar for Venstre busett i Kautokeino, og er ein internasjonal skihoppdommar. Han var ordførar i Kautokeino mellom 1993 og 1999, og har òg vore varaordførar i kommunen. Faren hans, Arvid Dahl, var òg ordførar i Kautokeino.

## Bakgrunn
Anton Dahl er dommar i verdscupen i skihopping, og var leiar i Noregs Skidommerlaug mellom 2004 og 2006. Tidlegare har han òg vore lærar. Dahl var frå 2005 til 2009 tredje vararepresentant for Finnmark på Stortinget.

## Kjelder

**Denne artikkelen bygger på «[[:nb:Anton Dahl|Anton Dahl]]» frå ,  den 11. november 2022.*  

## Bakgrunnsstoff
* Altaposten: – Endelig i Polen (25. januar 2008)
Woodford

**Woodford** er ein stor forstad som ligg nordaust for London, og utgjer den nordvestlege delen av Redbridge. Han ligg omlag 15 km nordaust for Charing Cross og består av bydelane Woodford Green, Woodford Bridge og South Woodford. Opphavleg bestod han av ei rekke landsbyar som var omgjeven av Eppingskogen i grevskapet Essex. Seinare blei skogen rydda og forbetra kommunikasjonsmiddel fekk den lokale økonomien til skifte til andre næringar. I samband med at forstadane til London voks kring i tida rundt 1900 fekk Woodford ein betydeleg folkeveks, og han blei ein bydel i London saman med Wanstead i 1937. Siden 1965 har byen vore ein del av Stor-London.

## Kjelder

**Denne artikkelen bygger på «[[:da:Woodford|Woodford]]» frå ,  den 12. november 2022.*  

## Bakgrunnsstoff
WebCite

**WebCite** er ei teneste som arkiverer nettsider etter ein førespurnad. Forfattarar kan deretter sitera dei arkiverte nettsidene gjennom WebCite, i tillegg til å sitera den originale URL-en til nettsida. Lesarar kan henta ut den arkiverte nettsida for all tid, utan omsyn til om den originale nettsida seinare er blitt flytta eller fjerna (såkalla lenkerote). Slik arkivering er spesielt viktig i akademisk samanheng. WebCite er ein ideell organisasjon som blir støtta av utgivarar og redaktørar, og han kan brukast fritt.

## Sjå òg

* Digital preservering
* Perma.cc
* Nettarkivering
* Internet Archive
* archive.is

## Kjelder

**Denne artikkelen bygger på «[[:nb:WebCite|WebCite]]» frå ,  den 12. november 2022.*  

## Bakgrunnsstoff
*
Verdsmeisterskapen i roing 2019

**Verdsmeisterskapen i roing 2019** vart avvikla på ein regattabane i Ottensheim i Austerrike dagane frå 25. august til 1. september. Menn tevla i 10 i ulike båtklassar og kvinner i like mange.

Norske Kjetil Borch vann bronsemedaljen i singlesculler, medan Birgit Skarstein sikra seg gull i paraklassa.

## Menn
### Singlesculler





### Dobbeltsculler





### Toar utan styrmann





### Dobbeltfirar





### Firar utan styrmann





### Åttar





### Lettvekt singlesculler





### Lettvekt dobbeltsculler





### Lettvekt, toar utan styrmann





### Lettvekt dobbeltfirar





## Kjelder

**Denne artikkelen bygger på «[[:en:2019 World Rowing Championships|2019 World Rowing Championships]]» frå ,  den 12. november 2022.*
Birgit Skarstein

**Birgit Lovise Røkkum Skarstein** () er ein norsk paralympisk idrettsutøvar frå Levanger. Ho har vunne eit titals medaljar i verdsmeisterskap i langrenn og roing.

## Kjelder

**Denne artikkelen bygger på «[[:nb:Birgit Skarstein|Birgit Skarstein]]» frå ,  den 12. november 2022.*  

## Bakgrunnsstoff
*
Mona Skanke

**Mona Skanke** () er ein norsk lokalpolitikar for Arbeidarpartiet. Ho var ordførar i Porsanger kommune i Finnmark frå 2007 til 2011.

Mona Skanke er søster av Hilde Skanke.

## Kjelder

**Denne artikkelen bygger på «[[:nb:Mona Skanke|Mona Skanke]]» frå ,  den 11. november 2022.*
Ottensheim

**Ottensheim** er ein kommune i distriktet Urfahr-Umgebung i forbundslandet Oberösterreich i Austerrike. Kommunen har ei flatevidd på 11,8 km² og i kring 4&nbsp;800 ibuarar. Småbyen Ottensheim, som ligg 270 meter over havet, fekk marknadsrettar i 1228.

Verdsmeisterskapen i roing vart arrangert her i 2006 og i 2019.

## Kjelder

**Denne artikkelen bygger på «[[:de:Ottensheim|Ottensheim]]» frå ,  den 12. november 2022.*  

## Bakgrunnsstoff

*
Füssen

**Füssen** er ein by og ein kommune med 15&nbsp;800 ibuarar i regionen Allgäu, sørvest i Bayern i Tyskland. Byen ligg 808 meter over havet og er den høgstliggjande byen i Bayern. Gjennom byen renn elva Lech. Kommunen er 43,5 km² vid.

Füssen utvikla seg under romarriket gjennom vegstrekninga Via Claudia Augusta som knytte den tyske byen Augsburg saman med maktbastionar i Nord-Italia. I tida 1486-1505 fekk biskopane i Augsburg bygt Hohe Schloss over mellomalderbyen Füssen og gjorde borga til sin sommarbustad. Ein fredsavtale mellom Habsburgmonarkiet og kurfyrstedømet Bayern vart inngått her 22. april 1745. 

I dag er regionen rundt Füssen eit mykja nytta reisemål, kjent for kongeslotta Neuschwanstein og Hohenschwangau, som begge ligg nærområda til byen.

Skiskyttaren Michael Greis er frå Füssen.

## Kjelder

**Denne artikkelen bygger på «[[:de:Füssen|Füssen]]» frå ,  den 12. november 2022.*  

## Bakgrunnsstoff

*
Robert Prytz

**Robert Klas-Göran Prytz** () er ein svensk tidlegare fotballspelar frå Malmö. Han er særleg kjend frå dei åra han spelte for høvesvis Malmö FF, Verona og Rangers FC. Åra frå 1980 til 1989 deltok han i 56 av Sverige sine landskampar i fotball. 

## Karriere
### Klubbspel
Prytz debuterte for Malmö hausten 1977, i løpet av 1979-sesongen spelte han seg til fast plass i fyrste-ellevaren. Med erfaring frå einast 14 kampar i Allsvenskan fekk 19-åringen plass i startoppstillinga då Malmö FF møtte Nottingham Forest til finale i Europacupen i fotball 1979 på olympiastadion i München. Ei keisam førestilling enda med engelsk siger 1–0. Sommaren 1982 skreiv han kontrakt med skotske Rangers FC, bortsett frå triumfar i ligacupen 1984 og 1985 ei lite suksessrik tid for den skotske storklubben.

I 1985 returnerte Prytz til Sverige og slutta seg til IFK Göteborg. Han flytta så til Sveits på nyåret. Der var han ein sentral spelar då Young Boys frå Bern i 1986 vart nasjonal seriemeister, for fyrste gong på 26 år. Året etter vart Prytz og laget sveitsisk pokalvinnar. Sidan var Prytz aktiv i Bayer Ürdingen frå 1987, Atalanta Bergamo frå 1988, Hellas Verona frå 1989, Malmo FF frå 1993, Young Boys i 1995/96.

### Landslagsspel
12. november 1980 debuterte Prytz for Sverige i ein VM-kvalifiseringskamp i Tel Aviv. Han etablerte seg etterkvart som fast spelar, jamsides Glenn Strömberg sentralt på midtbana. Landslaget klarte desse åra ikkje nå sluttspela i verdsmeisterskap eller europameisterskap. Fram til 1989 spelte han 56 landskampar og skåra 13 mål for Sverige.

## Kjelder

**Denne artikkelen bygger på «[[:de:Robert Prytz|Robert Prytz]]» frå ,  den 12. november 2022.*  

*eu-football